# Walter Villa

Walter Villa (Castelnuovo Rangone, 13 d'agost de 1943 - Mòdena, 18 de juny de 2002) fou un pilot de motociclisme italià que va guanyar quatre campionats del món (tres de 250cc i un de 350cc) a mitjan dècada del 1970. Era conegut pel seu caràcter tranquil quan no pilotava, però agressiu al circuit. Es va morir d'un atac de cor el 2002, a 58 anys.

## Resum biogràfic

Nascut en una petita ciutat situada entre Maranello i Mòdena, a l'Emília-Romanya (és a dir, al cor de la Itàlia dels esports de motor), Walter Villa començà a córrer als tretze anys amb una Moto Morini de 175 cc i va acabar tercer a la seva primera cursa, en què va superar a Giacomo Agostini. Després competí alguna temporada amb les Montesa que havia desenvolupat juntament amb el seu germà gran, Francesco Villa, un antic pilot oficial de Mondial que havia guanyat diversos Campionats d'Itàlia i les 24 Hores de Montjuïc de 1966 entre altres curses importants. Els Villa havien creat dues potents motocicletes de dos temps per a la marca catalana (la 125 de vàlvula rotativa i la 250 bicilíndrica). Més tard, Walter va passar a construir-se ell sol, amb l'ajuda de Francesco, les seves pròpies motocicletes (les futures Moto Villa). Durant la temporada de 1972, Walter Villa pilotà motocicletes Yamaha de 350cc.
A començaments de la dècada de 1970, Harley-Davidson comprà la italiana Aermacchi, amb fàbrica prop de Milà, per tal de poder disposar de motos de 125cc amb què complementar la tradicional gamma de motors V-twin de gran cilindrada que fabricava als Estats Units. Inicialment, Harley-Davidson va comercialitzar les Aermacchi de motor monocilíndric horitzontal de quatre temps i més tard va començar a desenvolupar els seus propis motors de dos temps. Després de la mort de Renzo Pasolini (el primer desenvolupador de les Aermacchi/Harley-Davidson de competició) a Monza el maig de 1973, la fàbrica italiana fitxà Walter Villa per a liderar la futura entrada de la marca als Grans Premis amb tot el potencial de la matriu americana.
Al llarg de l'hivern de 1973, Aermacchi, sota la direcció del Dr. Sandro Colombo (l'antic creador del motor Colombo d'OSSA), va fer grans progressos en el desenvolupament de les seves motos per tal de fer-les capaces de competir amb les Yamaha. Les Aermacchi varen demostrar ser motos guanyadores i, amb elles, Villa va guanyar tres Campionats del Món de 250cc consecutius els anys 1974, 1975 i 1976 i un de 350cc el 1976. A més a més, també hi guanyà tres del total de vuit Campionats d'Itàlia que va acumular al llarg de la seva carrera.
Un cop retirat de les competicions a finals de la temporada de 1980, Villa va esdevenir un protagonista destacat de les curses de motocicletes històriques de Gran Premi, tot pilotant-ne en exhibicions d'alta velocitat i convertint-se'n en el principal entrenador italià.

## Resultats al Mundial de motociclisme

Barem de puntuació de 1950 a 1968:
| Posició | 1 | 2 | 3 | 4 | 5 | 6 |
| Punts | 8 | 6 | 4 | 3 | 2 | 1 |
Barem de puntuació de 1969 a 1987:
| Posició | 1 | 2 | 3 | 4 | 5 | 6 | 7 | 8 | 9 | 10 |
| Punts | 15 | 12 | 10 | 8 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Punts | Posició | Victòries |
| 1967 | 125cc | Montesa | ESP - | GER 4 | FRA - | IOM - | DTT - | BEL - | DDR - | CZE - | FIN - | ULS - | NAT - | CAN - | JPN - | 3 | 15è | 0 |
| 1969 | 125cc | Montesa | ESP 3 | | | | | | | | | | | | | 18 | 11è | 0 |
| 1969 | 125cc | Villa | | GER - | FRA - | IOM - | DTT - | BEL - | DDR - | CZE - | FIN - | | NAT 4 | YUG - | | 18 | 11è | 0 |
| 1969 | 250cc | Villa | ESP - | GER - | FRA - | IOM - | DTT - | BEL - | DDR - | CZE - | FIN - | ULS - | NAT NC | YUG NC | | 0 | - | 0 |
| 1970 | 125cc | Villa | GER - | FRA - | YUG - | IOM - | DTT - | BEL 10 | DDR - | CZE - | FIN - | NAT 6 | ESP - | | | 6 | 29è | 0 |
| 1972 | 350cc | Yamaha | GER - | FRA - | AUT - | NAT 7 | IOM - | YUG - | DTT - | | DDR - | CZE - | SWE - | FIN - | ESP - | 4 | 28è | 0 |
| 1973 | 250cc | Yamaha | FRA 10 | AUT 7 | GER 8 | | IOM - | YUG - | DTT - | BEL - | CZE - | SWE - | FIN - | ESP - | | 8 | 26è | 0 |
| 1973 | 350cc | Kawasaki | FRA 6 | | | | | | | | | | | | | 23 | 11è | 0 |
| 1973 | 350cc | Yamaha | | AUT 2 | GER - | | | | | | | | | | | 23 | 11è | 0 |
| 1973 | 350cc | Benelli | | | | NAT 5 | IOM - | YUG - | DTT - | | CZE - | SWE - | FIN - | ESP - | | 23 | 11è | 0 |
| 1974 | 250cc | Harley-Davidson | | GER - | | NAT 1 | IOM - | DTT 1 | BEL 6 | SWE 2 | FIN 1 | CZE 1 | YUG - | ESP - | | 77 | 1r | 4 |
| 1974 | 350cc | Harley-Davidson | FRA - | GER - | AUT 6 | NAT 4 | IOM - | DTT 9 | BEL - | SWE - | FIN - | CZE - | | | | 15 | 16è | 0 |
| 1975 | 250cc | Harley-Davidson | FRA - | ESP 1 | | GER 1 | NAT 1 | IOM - | DTT 1 | BEL 3 | SWE 1 | FIN - | CZE - | YUG - | | 85 | 1r | 5 |
| 1975 | 350cc | Harley-Davidson | FRA - | ESP 8 | AUT - | GER - | NAT - | IOM - | DTT - | | | FIN - | CZE - | YUG - | | 3 | 36è | 0 |
| 1976 | 250cc | Harley-Davidson | FRA 1 | | NAT 1 | IOM - | DTT 1 | BEL 1 | SWE - | FIN 1 | CZE 1 | GER 1 | ESP 2 | | | 90 | 1r | 7 |
| 1976 | 350cc | Harley-Davidson | FRA 1 | AUT 2 | NAT 7 | IOM - | DTT - | | | FIN 1 | CZE 1 | GER 1 | ESP 6 | | | 76 | 1r | 4 |
| 1977 | 250cc | Harley-Davidson | VEN 1 | GER - | NAT - | ESP - | FRA - | YUG - | DTT 4 | BEL 1 | SWE - | FIN 1 | CZE 2 | GBR 9 | | 67 | 3r | 3 |
| 1977 | 350cc | Harley-Davidson | VEN - | GER 7 | NAT 7 | ESP - | FRA - | YUG - | DTT 8 | | SWE - | FIN 8 | CZE - | GBR - | | 14 | 18è | 0 |
| 1978 | 250cc | Harley-Davidson | VEN - | ESP - | FRA - | NAT - | DTT - | BEL 3 | SWE - | FIN - | GBR - | GER - | CZE 8 | YUG - | | 13 | 16è | 0 |
| 1979 | 250cc | Yamaha | VEN 1 | | GER - | NAT 4 | ESP 5 | YUG - | DTT 9 | BEL - | SWE - | FIN 5 | GBR - | CZE 9 | FRA - | 39 | 7è | 1 |
| 1979 | 350cc | Yamaha | VEN 2 | AUT 5 | GER - | NAT - | ESP - | YUG - | DTT 3 | | | FIN - | GBR - | CZE - | FRA 3 | 38 | 7è | 0 |
| 1980 | 250cc | Yamaha | NAT - | ESP - | FRA - | YUG 9 | DTT - | BEL - | FIN - | GBR - | CZE 9 | GER - | | | | 4 | 29è | 0 |
| 1980 | 350cc | Yamaha | NAT 3 | | FRA 6 | | DTT - | | | GBR 10 | CZE - | GER - | | | | 16 | 9è | 0 |

## Referències

* ↑ «Walter Villa» (en anglès). motogp.com. Arxivat de l'original el 23 d'agost 2018. [Consulta: 2 maig 2011].
* 1 2 3 «Walter Villa Obituary» (en anglès). theguardian.com. The Guardian, 16-07-2002. [Consulta: 15 març 2024].
* ↑ «Walter Villa Obituary» (en anglès). telegraph.co.uk. The Telegraph, 27-06-2002. [Consulta: 15 març 2024].
* ↑ «Walter Villa career statistics» (en anglès). motogp.com. [Consulta: 15 març 2024].
* ↑ Ramkema, Wim; Heese, Jan. «Motos de competición velocidad - Walter Villa». A: Grand Prix - Libro para cromos (en castellà). Bilbao: Publicaciones Fher, 1977, p. 10 (Àlbum de cromos). D.L. BI-1027-77, No. Reg. 4070-77. ISBN 84-243-1359-3.

## Enllaços externs

* Article biogràfic a Motociclismo.es (castellà)
* Pàgina biogràfica a motosclassicas70.com (portuguès)
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta :
$^1$El campionat de 250cc se substituí pel nou de Moto2 la temporada de 2010. :
Campions del Món de motociclisme de 350cc :
1949 - Frith
1950 - Foster
1951 - Duke
1952 - Duke
1953 - Anderson
1954 - Anderson
1955 - Lomas
1956 - Lomas
1957 - Campbell
1958 - Surtees
1959 - Surtees
1960 - Surtees
1961 - Hocking
1962 - Redman
1963 - Redman
1964 - Redman
1965 - Redman
1966 - Hailwood
1967 - Hailwood
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Agostini
1974 - Agostini
1975 - Cecotto
1976 - Villa
1977 - Katayama
1978 - Ballington
1979 - Ballington
1980 - Ekerold
1981 - Mang
1982 - Mang :